**Dragostea-i ca un luceafăr**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ți-atârnă stelele de sâni

buricul fulgeră cu miere

iubita mea eu mă închin

te mângâi dulce cu putere

Buricul fulgeră cu miere

pe buze se aprind văpăi

îți dau și viața de ai cere

să mă înalț din ochii tăi

Pe buze se aprind văpăi

iubita mea când mă închin

se văd icoane dulci în tei

ți-atârnă stelele de sâni

Buricul fulgeră cu miere

luceafăr tandru în cădere

Costel Zăgan, CEZEISME II